Entertainment Software Association
Entertainment Software Association (ESA) — Amerika dasturiy taʼminot va oʻyin sanoati assotsiatsiyasi. 1994-yil aprel oyida Interactive Digital Software Association (IDSA) nomi ostida tashkil etilgan va 2003-yil 16-iyulda ESA nomiga oʻzgartirtirilgan. Vashingtonda joylashgan. ESA aʼzolariga Atari, Capcom, Disney Interactive Studios , Eidos Interactive, Electronic Arts, Konami, Microsoft, Midway Games, Namco Bandai, Nintendo, Sega Sony Computer Entertainment, Square Enix, Take Two Interactive, THQ va WildTangent kabi oʻyin biznesidagi yirik nashriyot kompaniyalari (yoki ularning AQShdagi shoʻba korxonalari) hisoblanadi. ESA dasturi quyidagilarni oʻz ichiga oladi: Yillik E3 koʻrgazmasini oʻtkazish (shuningdek, Media va biznes sammiti sifatida ham tanilgan) Video va oʻyin mahsulotlari sifatini baholovchi tashkilotini — Entertainment Software Rating Board (ESRB) qoʻllab-quvvatlash; Qaroqchilikka qarshi kurash; Hukumat darajasida senzura va video va oʻyin sanoatini tartibga solishga qarshi kurash. Duglas Lovenshteyn (inglizcha: Douglas Lowenstein) ESA asoschisi va birinchi rahbari boʻlgan. 2007-yil 17-mayda uning oʻrnini amerikalik siyosatchi Maykl Gallaxer (inglizcha: Michael Gallagher) egalladi. Uyushma Xalqaro intellektual mulk birlashmasining aʼzosi hisoblanadi.